Sejak PKP Suhu Cuaca Di KL Makin Menurun, Tapi Kenapa Dalam Rumah Masih Panas? Ini Penjelasan Pakar

Perintah Kawalan Pergerakan (PKP) meninggalkan pelbagai kesan. Perintah ini dilangsungkan gara gara penularan wabak Covid-19 yang kini melanda dunia. Wabak ini juga memberi impak yang sangat besar bukan hanya kepada manusia, malah kepada ekonomi sosial semua. Virus ini sehingga hari ini telah membunuh beribu mangsa dan membuatkan seluruh dunia cemas. Akibat dari virus ini, pelbagai tindakan yang drastik diambil oleh kebanyakan negara bagi membendung wabak ini.
PKP ini berlangsung juga untuk memutuskan rantaian wabak ini yang boleh berjangkit melalui sentuhan dan air liur. Namun begitu, PKP ini juga bukan sahaja telah memberi kesan ke atas rakyat Malaysia sendiri, tetapi ianya juga tidak langsung memberi kesan lain terhadap negara ini dari segi ekonomi dan sosial. Seperti perkongsian Prof. Madya Gs. Dr. Mohd Johari Mohd Yusof dilaman facebooknya, beliau telah berkongsi apa yang berlaku terhadap Malaysia sepanjang PKP ini.

Juga Memberi Kesan Terhadap Haba

Selain daripada kesan ke atas kesihatan, ekonomi dan sosial yang dicetuskan oleh COVID-19 ini, kesan virus ini ke atas alam sekitar juga banyak dibicarakan dan dibincangkan. Di antaranya, Menteri Alam Sekitar Malaysia, Datuk Tuan Ibrahim Tuan Man menyatakan melalui pemerhatian yang telah dilakukan di beberapa stesen pengawasan kualiti udara di sekitar Lembah Klang (iaitu di Batu Muda dan Cheras (Kuala Lumpur) serta Wilayah Persekutuan Putrajaya) telah menunjukkan pengurangan pencemaran alam sekitar di mana ianya mencatatkan penurunan yang signifikan iaitu penurunan 55 hingga 68 peratus bagi Nitrogen Dioksida (NO2); 17 hingga 34 peratus bagi Sulfur Dioksida (SO2); enam hingga 15 peratus bagi karbon monoksida (CO); dan enam hingga 14 peratus bagi habuk halus bersaiz 2.5 mikron (PM2.5). Penurunan ini ekoran pengurangan aktiviti seperti pelepasan asap kenderaan, asap cerobong industri dan pembakaran terbuka.

Selain itu, menurut Agensi Aeronautik dan Angkasa Kebangsaan Amerika (NASA) juga menyatakan tahap NO2, bahan pencemar yang datang terutamanya dari pembakaran bahan api fosil, telah turun sebanyak 30 peratus. Manakala di China, pencemaran alam di negara tersebut bagi dua bulan pertama tahun 2020 berbanding tempoh yang sama tahun 2019 telah turun secara drastik akibat daripada lumpuhnya kebanyakan industri pembuatan kereta dan kilang di negara tersebut.

Kajian Dilakukan Oleh Penyelidik Dari UPM

Melihat kepada senario kesan COVID-19 ini ke atas alam sekitar dunia, sekumpulan penyelidik dari Universiti Putra Malaysia yang diketuai oleh Prof. Madya Gs. Dr. Mohd Johari Mohd Yusof telah mengkaji impak pandemik COVID-19 ke atas kesan pulau haba bandar (atau lebih dikenali sebagai Urban Heat Island Effect) bagi Bandaraya Kuala Lumpur. Bersama beliau dalam melaksanakan kajian ini ialah Prof. Madya Dr. Helmi Zulhaidi Mohd Shafri dan Gs. Junainah Abu Kasim (pelajar PhD).
Penyelidik melaksanakan analisa ke atas imej satelit dengan melihat suhu permukaan bandar (land surface temperature) bagi Bandaraya Kuala Lumpur dengan menggunakan teknik Sistem Maklumat Geografi (Geographical Information System – GIS). Dua imej satelit bertarikh 23 Mac 2019 dan 24 Mac 2020 telah dianalisa dan dibandingkan untuk melihat perbezaan suhu di sekitar Bandaraya Kuala Lumpur. Tarikh ini dipilih bagi membandingkan kesan perlaksanaan penguatkuasaan PKP disebabkan penularan wabak COVID-19 ke atas alam sekitar.
Hasil analisa mendapati bahawa terdapat penurunan suhu yang ketara di sekitar Bandaraya Kuala Lumpur yang mana suhu tertinggi dicatatkan pada 23 Mac 2019 adalah 30.95 darjah Celsius tetapi berlaku penurunan suhu kepada 28.11 darjah Celsius pada 24 Mac 2020 (iaitu penurunan sebanyak lebih kurang 2.84 darjah Celsius). Penurunan yang sangat ketara ini secara tidak langsung mengurangkan kesan UHI yang selama ini dialami oleh Bandaraya Kuala Lumpur.

Jika dilihat secara terperinci pula, kawasan CBD (central business district) Bandaraya Kuala Lumpur seperti di Jalan Chan Sow Lin menunjukkan penurunan suhu sebanyak 2.12 darjah Celsius bagi kedua-dua tarikh tersebut. Penurunan yang ketara ini adalah akibat dari pengurangan penggunaan kenderaan dan kesesakan lalu lintas di atas jalan raya di sekitar kawasan ini. Penurunan suhu yang sama juga dapat dilihat di sekitar kawasan Lembah Pantai dan Bangsar South iaitu sebanyak 2.24 darjah Celsius yang mana kawasan ini terkenal sebagai pusat komersil yang padat. Kesan penguatkuasaan perlaksanaan PKP akibat COVID-19 ini telah menunjukkan pengurangan aktiviti di kawasan komersil ini yang mana pengurangan penggunaan penyaman udara sebagai contoh dan pengurangan kesesakan kenderaan di kawasan ini telah memberi kesan kepada suhu sekitarnya.
Namun begitu, terdapat juga peningkatan suhu didapati di kawasan perumahan berkepadatan tinggi seperti di kawasan Wangsa Maju. Hasil analisa menunjukkan peningkatan suhu sebanyak 1.21 darjah Celsius di antara kedua-dua tarikh tersebut. Peningkatan ini adalah akibat peningkatan penggunaan penyaman udara di kawasan ini yang mana penduduk didapati berada di kediaman masing-masing sebagai mematuhi penguatkuasaan perlaksanaan PKP di seluruh negara daripada 18 Mac 2020 sehingga 14 April 2020 (sehingga artikel ini ditulis).

Hasil kajian ini adalah amat menarik jika dikaji dari segi kesan wabak COVID-19 ini kepada alam sekitar. Media secara umumnya banyak menunjukkan kesan negatif yang diakibatkan oleh wabak COVID-19 ini, namun disebaliknya kesan positif wabak ini jarang di ketengahkan oleh media yang mana kesannya amat baik ke atas alam sekitar samada di Malaysia mahupun di negara-negara lain. Amat ketara dilihat wabak COVID-19 ini sedikit sebanyak dapat memberi sedikit ruang kepada muka bumi ini untuk bernafas dengan lebih baik dan memperbaiki alam semulajadinya yang telah sekian lama dirosakkan oleh makhluk bernama manusia. Manusia jelas selama ini mengambil ringan ke atas kesan kerosakan yang dilakukan oleh mereka ke atas alam sekitar, jesteru, wabak COVID-19 jelas memberi pengajaran kepada manusia sejagat untuk lebih peka ke atas alam sekitar agar ianya lebih lestari dan dapat dikecapi dengan baik bukan sahaja oleh generasi sekarang malahan untuk generasi akan datang.
Sumber : Johari Yusof


Se’hipster’ Mana Pun Baju Raya Kita, Inilah Asal-Usulnya

Lebaran hampir tiba. Inilah saatnya untuk kita memperagakan pakaian tradisional secara lengkap dan penuh anggun sedondon bersama dengan keluarga tersayang. Tahun demi tahun, fesyen baju raya berevolusi dengan rekaan dan potongan yang semakin moden serta ditambah dengan pelbagai elemen baru.
5 Fakta Tentang Sejarah Baju Melayu & Baju Kurung
Sejauh manakah pengetahuan kita terhadap sejarah baju Melayu dan baju kurung kita? Berikut adalah beberapa fakta tentang pakaian tradisional kita yang mungkin ramai tak pernah tahu.

1. Diperkenalkan Oleh Sultan Melaka
Pemakaian baju kurung diperkenalkan oleh Sultan Melaka dan dikuatkuasakan oleh Sultan Muhammad Syah 700 tahun yang dahulu. Pada ketika itu pakaian lelaki dan perempuan dikenali sebagai baju kurung.
Pada awalnya, rekaan baju kurung adalah agak singkat dan ketat, baik untuk lelaki mahupun perempuan.

Sumber ilustrasi dari Pinterest

Sumber ilustrasi dari Pinterest
2. Dimodenkan Rekaannya Oleh Sultan Johor
Sultan Abu Bakar mengambil kesempatan untuk melakukan sedikit modifikasi dalam rekaannya yang masih kekal sehingga ke hari ini. Baginda bertindak sedemikian kerana mahukan rakyat Johor berpakaian kemas dan penuh santun.
Baginda jugalah yang memperkenalkan baju melayu teluk belanga iaitu dengan jahitan kemas di kolar bulat beserta satu butang. Baju melayu cekak musang pula diperkenalkan oleh Sultan Ibrahim ibn Sultan Abu Bakar yang menggayakan baju melayu dengan potongan kolar leher menegak dengan lima butir butang.
Foto Kredit: Zubaidah Sual / Astro Awani
3. Baju Melayu Dikaitkan Dengan Simbolik Agama Islam
Setiap bahagian rekaan baju melayu mempunyai maksudnya yang tersirat. Menurut sejarahwan Azah Aziz, 5 butir butang pada cekak musang melambangkan 5 rukun Islam yang menjadi tuntutan bagi setiap umat.
6 pesak di bahagian kiri dan kanan baju pula mewakili 6 rukun Iman yang menjadi panduan umat Islam, manakala 3 buah poket di baju melambangkan 3 tuntutan dalam Islam iaitu Islam, Iman dan Ihsan.
Foto Kredit: dawn.com
4. Cara Pakai Samping Pun Ada Maksud Tersendiri
Busana baju Melayu tidak lengkap tanpa pemakaian kain samping. Baju melayu cekak musang digayakan dengan samping dengan cara menyematkan baju kedalam manakala baju melayu teluk belanga digayakan dengan cara melepaskan baju di luar.
Tahukah anda cara pemakaian samping dapat melambangkan status si pemakai? Hal ini dapat dilihat berdasarkan labuh samping yang dipakai.
Jika si pemakai memakai samping di bawah lutut, itu bermaksud si pemakai sudah berkahwin manakala jika dipakai di atas lutut bermaksud lelaki tersebut masih bujang.
Foto Kredit: Astro Awani
5. Variasi Baju Kurung & Kebaya
Terdapat beberapa rekaan baju kurung yang signifikan dengan negeri-negeri di Malaysia seperti baju kurung Kedah dengan rekaan bajunya yang lebih singkat dan baju kurung Pahang iaitu baju yang berpesak kembang dengan kolar tinggi.
Baju kebaya yang ayu dan direka mengikut potongan badan ini dikatakan berasal daripada imigran Cina yang berhijrah ke Tanah Melayu suatu ketika dahulu. Selain baju kebaya yang biasa digayakan oleh wanita Malaysia dan Indonesia, terdapat beberapa jenis rekaan kebaya yang telah diolah dan dipakai oleh masyarakat tempatan. Contohnya baju belah kebaya panjang yang berasal dari Johor. Rekaan kebaya ini lazimnya dipakai oleh kerajaan Johor-Riau pada zaman kegemilangannya. Kebaya ini direka dengan labuh sehingga ke buku lali dan bahagian hadapannya pula berbelah dan berpesak perlu disemat dengan kerongsang.
Jenis kebaya lain ialah kebaya nyonya yang terkenal dalam kalangan kaum Baba Nyonya Melaka dan diperbuat daripada fabrik kasa rubia yang sedikit jarang dan ringan. Selain itu ada kebaya Kota Bahru dengan rekaan yang berkancing depan dan mirip dengan kebaya pulau Jawa iaitu kebaya Kutu Baru.
Foto Kredit: gambarberkata.com
Tak Luput Ditelan Zaman
Walaupun kian banyak fesyen baru yang dikeluarkan saban tahun, baju kurung masih menjadi pilihan utama wanita sehingga ke hari ini kerana rekaannya yang selesa dan fleksibel serta sopan untuk apa jua majlis. Pakaian ini merupakan pakaian rasmi wanita ketika itu dan dikekalkan sehingga kini. Hal ini dapat dilihat dengan pemakaian baju kurung di acara rasmi, protokol di istana dan penjawat-penjawat awam kerajaan.
Pemakaian busana tradisional bukanlah dianggap sebagai ketinggalan zaman namun melambangkan identiti budaya. Secara tidak langsung, tradisi sejak beratus tahun lamanya ini dapat diteruskan.
Jadi, tak kisahlah ‘hipster’ macam mana pun design baju raya kita tahun ini, yang penting kita tahu sedikit sebanyak tentang asal usul kita.


Sekali Dengar Nak Lagi! Lagu Baru Didi & Friends, Omar & Hana Memang ‘Berhantu’ & ‘Ketagih’!

Untuk anda yang ada anak-anak yang masih kecil, pastinya tidak akan terlepas dengan desakan anak yang minta nak tengok kartun kan? Antara kartun yang menjadi kegemaran mereka adalah seperti Spongebob Squarepants, Doraemon dan Mr.Bean. Namun, tidak kurang hebat juga kartun animasi yang berasal dari negara kita sendiri.
Didi&Friends dan Omar Hana menjadi satu fenomena apabila menjadi kegilaan setiap kanak-kanak di Malaysia. Setiap hari, 24 jam anak-anak asyik minta dekat ibu bapa nak tengok siri animasi ini. Padat dengan ilmu, interaktif dan comel merupakan tunggak utama dalam siri animasi ini yang dapat ‘menangkap’ perhatian si manja.

LAGU TERBAHARU BUAT ORANG KETAGIH!
Dalam masa 21 jam iaitu tak sampai sehari lagi, lagu terbaharu yang dikeluarkan oleh Didi & Friends yang bertajuk Adoi Doi Zombi sudah mendapat lebih lima ribu perkongsian di laman Facebook! Manakala di lama Youtube pula, tontonan sudahpun mencecah ratusan ribu.

Bukan sahaja kanak-kanak, malah orang dewasa pun turut menyuarakan pendapat bahawa lagu ini seolah-olah terngiang-ngiang di telinga mereka. Inilah kelainan yang selalu ditonjolkan oleh Didi & Friends dimana lagu-lagu mereka dapat membuat orang ramai terikut-ikut.

OMAR DAN HANA PUN LAGU BARU, SIAP ADA RAP!
Bukan sahaja Didi & Friends, malah Omar Hana, rancangan animasi berkonsepkan informasi dan islamik yang sudah mempunyai lebih dari 5 juta subcribers di YouTube pun turut memuatnaik lagu baharu. Paling menarik sekali adalah mereka juga mempunyai tarsiran dalam pelbagai bahasa supaya dapat mencecah pasaran lebih global.

Lagu terbaharu ini memfokuskan mengenai kisah Saidina Abu Bakar iaitu sahabat Rasulullah s.a.w. Apa yang lebih menarik adalah elemen rap juga turut diselitkan untuk menyesuaikan lagu dan memperbaharui mengikut minat orang zaman sekarang. Lebih dekat di hati! Memang comel!
‘BERHANTU SUNGGUH!’

Sumber: Didi&Friends, Omar Hana


‘Sekelip Mata Anak Dah Masuk Dalam Baldi Air Tandas, Lembik…’

Mesti ramai yang tadah air dalam besen, baldi, ataupun kolah di bilik air kan? Walaupun baldi kecil, ia tetap bahaya dan berisiko jika ada anak kecil di rumah. Menurut Persatuan Paediatrik Malaysia, kanak-kanak boleh lemas di dalam air berukuran 1 inci atau kurang daripada 2.5 cm! Malang tak berbau, maka sebab itulah kita tak boleh pandang remeh walaupun ia dianggap perkara biasa di rumah.
Begitu juga dengan detik cemas yang dikongsikan oleh ibu ini di mana dalam sekelip mata sahaja, anak yang ditinggalkan dalam tandas beberapa saat sahaja sudah hampir lemas dalam baldi air! Anak yang berusia setahun tersebut juga memerlukan bantuan CPR dengan pantas bagi mengeluarkan air yang mungkin sudah ditelan.

SEKELIP MATA ANAK DAH DALAM BALDI AIR TANDAS!

Peristiwa hitam dalam hidup aku..

Aku nak korg semua alert tentang air, bilik air, tolong sangat-sangat sebelum jadi macam kes aku..aku leka aku cuai…maafkan mami anak-anak…

11 June 2021 -Jumaat
Aku mcm biasa petang-petang bawak anak jalan-jalan bawah main dengan anak jiran. then dah pukul 7 aku naik dan aku nak mandikan dorg. Pintu toilet terbuka selalunya aku masuk sekali..tapi nak jadikan cerita aku nak tutup pintu rumah, then suami aku balik, dia cakap anak-anak mana then aku cakap dalam toilet. Sekelip mata seminit pon tak smpai anak aku dah tertonggeng dalam baldi ada air…anak aku adinda setahun sebulan.

Aku jerit panggil suami aku, dia pon menjerit! Sambil aku panggil aku terus angkat anak aku. ANAK AKU DAH LEMBIK WEY! Laki aku goncang-goncang dia bagi sedar.. aku memang panik tapi aku terus buat cpr kat anak aku tekan dada dia guna dua jari lepas cpr.. (*KORG MAK AYAH KENA TAHU APA PATUT BUAT TIME TU..AMIK TAHU MACAM MANA NAK CPR MACAM MANA NAK BUAT KALAU ANAK JADI MCM AKU..PENTING SGT..JANGAN TERUS G HOSPITAL, PASTIKAN DIA MUNTAH KELUAR AIR DARI BADAN DIA TU..AKU SEBAB ALLAH DETIKKAN AKAL AKU UNTUK BUAT TU..ALLAHUAKBAR*)
CPR SEHINGGA ANAK MUNTAH AIR

Kuasa Allah Maha Besar, anak aku muntah lepas tu…weyh dia dah nafasssss!!!!! Aku tetap buat benda sama dan tepuk-tepuk belakang dia. Lepas tu terus pergi hospital…asalkan dia dah bernafas…tapi kalau kitorg tak buat cpr dan terus pergi je hospital, mungkin ank aku dah takde. Tapi Alhamdulillah…Allah panjangkan umurnya…AKU BERSYUKUR YA ALLAH…AMANAH INI DIBERIKAN PELUANG KEDUA…
12 JUNE 2021 – Sabtu
Buat swab test sebab kena masuk wad.. huhu kul 12 tengah malam buat swab ..yang powernya Dinda mungkin dia lemah kan buat swab tu dia tak bunyi pon gosok-gosok hidung je weyh..aku risau dia melalak..sebab sakit jugak weyh..
So dapat result kul 2.30 pagi..aku cangkung je weyh sebelah dia dari 7.45 malam sampai hospital tu..badan aku sakit giler sebab benda mengejut. 3.00 pagi masuk wad, Alhamdulillah..lega aku…selesa dah dinda nak rehat..
Sampai sekarang aku trauma sangat tengok bilik air. Tutup mata je aku teringat anak aku masa kejadian tu, korg semua please alert dan jangan panik..buat apa yang sepatutnya tau…awasi anak-anak supaya benda buruk ni tak berlaku kat korg. Sekelip mata jeee…Alhamdulillah sekarang anak semakin sihat dan aktif …

13 june 2021- Ahad
Sebelum keluar wad adinda sempat ziarah semua bilik..merayap sambil sengih-sengih…aku pon layankan je…tenghari tu kami berdua keluar wad…sebab doktor dah pantau keadaan dada dan dalaman Adinda Mikayla. Alhamdulillah….
Sumber: Dyla Adnan


“Sekelip Mata Dalam Baldi!”- Ibu Buat CPR Selamatkan Anak Lemas Ketika Mandi

Sebagai ibu bapa langkah keselamatan seperti melakukan CPR bantuan pernafasan adalah perawatan asas yang harus diambil tahu untuk memudahkan sewaktu berlaku kecemasan yang tidak disangka-sangka. Seperti seorang perkongsian ibu di laman Facebook, dia menceritakan tentang peristiwa hitam yang berlaku dalam hidupnya apabila anak kecil berusia satu tahun lemas namun berjaya diselamatkan dengan bantuan CPR.
Baca juga: “Satu Perasaan Rindu Yang Teramat Sakit,” Perkongsian Bapa Tunggal Undang Sebak…

ANAK LEMAS DALAM BADLI KETIKA MANDI

Peristiwa hitam dalam hidup aku.

11 June 2021 -Jumaat

Aku macam biasa petang-petang bawak anak jalan-jalan bawah main dengan anak jiran. Then dah pukul 7 aku naik dan aku nak mandikan diaorang. Pintu toilet terbuka selalunya aku masuk sekali tapi nak jadikan cerita aku nak tutup pintu rumah then suami aku balik, dia cakap anak-anak mana then aku cakap dalam toilet. Sekelip mata seminit pun tak smpai anak aku dah tertonggeng dalam baldi ada air. Anak aku adinda setahun sebulan.
BUAT CPR ANAK TERUS MUNTAH & BERNAFAS
Aku jerit panggil suami aku, dia pon menjerit sambil aku panggil aku terus angkat anak aku. Anak aku dah lembik wey. Laki aku goncang-goncang dia bagi sedar. Aku memang panik tapi aku terus buat CPR dekat anak aku tekan dada dia guna dua jari lepas cpr. (*korang mak ayah kena tahu apa patut buat time tu. Ambil tahu macam mana nak CPR, macam mana nak buat kalau anak jadi macam aku. Penting sangat. Jangan terus pergi hospital, pastikan dia muntah keluar air dari badan dia dulu. Aku sebab Allah detikan akal aku untuk buat tu. Allahuakbar*)
Kuasa Allah Maha Besar, anak aku muntah lepas tu…weyh dia dah nafasssss! aku tetap buat bnde sama dan tepuk-tepuk belakang dia lepas tu terus pergi hospital. Asalkan dia dah bernafas tapi kalau kitaorang tak buat CPR dan terus pergi je hospital mungkin anak aku dah tak ada tapi Alhamdulillah Allah panjangkan umurnya. Aku bersyukur ya Allah. Amanah ini diberi peluang kedua.
DIBAWA KE HOSPITAL UNTUK RAWATAN LANJUT

12 JUNE 2021 – Sabtu
Buat swab test sebab kena masuk wad. Pukul 12 malam buat swab. Yang powernya dinda mungkin dia lemah kan buat swab tu dia tak bunyi pon gosok-gosok hidung je weyh. Aku risau dia melalak sebab sakit jugak weyh.
So dapat result pukul 2.30 pagi. Aku cangkung je weyh sebelah dia dari 7.45mlm. Sampai hospital tu badan aku sakit giler sebab benda mengejut. 3.00 pagi masuk wad. Alhamdulillah lega aku selesa dah dinda nk rehat.
Sampai sekarang aku trauma sangat tengok bilik air. Tutup mata aku teringat anak aku masa kejadian itu. korang semua please alert dan jangan panik. Buat apa yang sepatutnya. Awasi anak-anak supaya benda buruk ni tak berlaku dekat korang. Alhamdulillah sekarang anak semakin sihat dan aktif.
13 june 2021- Ahad
Sebelum keluar wad adinda sempat ziarah semua bilik. Merayap sambil sengih-sengih. Aku pon layankan sahaja. Tenghari tu kami berdua keluar wad sebab doktor dah pantau keadaan dada dan dalaman adinda mikayla. Alhamdulillah.

Sumber: Facebook Kelab Ikhtiar Hamil


Sekian Lama Impikan Anak Lelaki, Ibu Redha Anak Usia 5 Bulan ‘Pergi’ Ketika Tidur Di Taska

Sudah menjadi normal dalam kalangan ibu bapa yang bekerja untuk menghantar anak-anak ke taska atau pusat asuhan. Namun, tidak semuanya indah apabila secara tiba-tiba anda mendapat panggilan dari pihak taska memaklumkan bahawa anak kesayangan telah dijemput Illahi ketika masih tidur. Begitulah kisah pilu yang dikongsikan oleh ibu ini di laman Tiktok…
Baca juga: [VIDEO] Kawan Bujang ‘Bahan’ Makan Luar Bawa Bekal Isteri Masak, Netizen Puji Abang Ini Sweet!

SEKIAN LAMA IMPIKAN ANAK LELAKI, NAMUN ‘PERGI’ KETIKA USIA 5 BULAN

Menerusi satu perkongsian di laman TikTok, pilunya hati seorang ibu selepas dihubungi pihak taska dan dimaklumkan bahawa anak bongsunya itu meninggal dunia ketika tidur. Menurutnya, dia terkilan kerana anak bongsunya, Aariz Nuh sepatutnya dapat merasai makanan pertamanya dalam masa 10 hari lagi, namun telah dijemput ajal.

Meskipun itu, si ibu yang dikenali sebagai Hani Aisya masih menzahirkan rasa syukur kerana dapat mendakap anaknya itu buat kali terakhir.

Masa ni langkah kaki macam melayang, hati mama kosong…lagi 10 hari nak makan, tapi Allah jaga adik lebih baik.

 @hani.aisya
Kenangan terindah kami… Rindu tiada penghujung…. Aariz Nuh adik.. sayang.. Lagi 10 hari adik nak makan, tapi Allah jaga adik lebih baik… #alfatihah #03082022
 ♬ Sholawat Jibril – Nada Langit

MENINGGAL KETIKA MASIH TIDUR

Lebih menyayat hati lagi, bayi tersebut juga ‘pergi’ pada tanggal seminggu sebelum hari ulang tahun kelahiran suaminya, namun pasangan itu tetap redha dengan ketentuan ilahi.
Bukan itu sahaja, ramai juga dalam kalangan netizen yang memberi kata-kata semangat dan bertanyakan punca kematian bayi tersebut yang sebenarnya. Menurut si ibu, sisatan masih lagi dijalankan dan buat masa sekarang puncanya adalah meninggal ketika tidur.

Sumber: Tiktok @hani.aisya


Sekilas Pandang Tiada Beza, Rupa-Rupanya Tepung Beras Ada Banyak Jenis

“Eh..rangupnya kerak pisang yang kau goreng ni.. sedap! tapung apa kau guna..?”
Memang kebanyakkan kuih dan manisan yang memerlukan tepung beras sebagai bahan utama. Tapi sebenarnya tepung beras yang dijual itu berbeza kegunaannya. Jadi, para ibu di luar sana, kena lah tahu perbezaan jenis dan pilih tepung beras yang betul untuk kegunaan kuih itu.

TEPUNG BERAS

Patutlah buat kuih kadang-kadang jadi, kadang-kadang tak jadi. Dan hari tu ramai bonda/mak/umi/mummy dok tanya tepung beras apa pakai. Kita pun tertanya-tanya la tepung beras ada macam-macam jenis ke. So, search punya search ha ah la, padan tak jadi semedang ini sebabnya. Ada pelbagai jenis tepung beras. Pasti ada yang tak terfikir apa bezanya. Bagi kita asal tepung beras semuanya sama. Ada 3 jenis tepung beras yang berlambangkan gajah. Tepung beras biasanya asal di perbuatkan dari negara Thailand. Pasti ada yang tak perasan kan. Hari ni kami akan terangkan apa fungsi tepung beras mengikut lambang gajah yang ada.

TEPUNG BERAS CAP 1 GAJAH

Sangat sesuai untuk mengoreng seperti buat adunan utk goreng pisang, keledek, keladi, cempedak, adunan gorengan ikan seperti goreng mamak dan goreng berempah. Tepung ini sangat ranggup juga sesuai untuk buat rempeyek dan tumpi kacang hijau atau dhall.
TEPUNG BERAS CAP 3 GAJAH

Sangat sesuai untuk kuih-kuih tradisional seperti contoh kuih kuci, kuih apam beras eno dan pelbagai lagi jenis kuih. Ia menghasilkan kuih yang lembut dan berkilat.
TEPUNG BERAS CAP 5 GAJAH

Sesuai untuk membuat mee laksa dan pelbagai jenis mee. Sebab ia lebih kental dan kenyal.
TEPUNG BERAS CAP TERATAI

Sangat sesuai membuat rempeyek dan apam. Kalau buat apam rasa tepungnya kurang. Jika buat rempeyek dan tumpi sangat-sangat ranggup.
Sumber: Chenta Ku KumAko


Sekolah Akan Dibekalkan Dengan Senarai Pekerjaan ‘Tiada Masa Hadapan’ – Menteri Sumber Manusia

Sektor pekerjaan terutamanya untuk graduan baharu ternyata menjadi kerisauan. Jika ketika zaman sekolah anda disajikan dengan pelbagai berita menggembirakan tentang masa hadapan kerjaya, namun kini semuanya berbeza. Oleh itu, kerajaan mengambil langkah untuk menyenaraikan senarai pekerjaan ‘tiada masa hadapan’ dan akan disebarkan kepada sekolah-sekolah di Malaysia.
SENARAI PEKERJAAN ‘TIADA MASA HADAPAN’

Sekolah akan dibekalkan dengan senarai pekerjaan yang dikategorikan berisiko pada masa depan sebagai rujukan pelajar untuk memilih jurusan di institusi pendidikan tinggi, kata Menteri Sumber Manusia M Kula Segaran.
Beliau berkata ia akan membantu pelajar mengelak memilih bidang pengajian yang tidak mempunyai masa depan atau sedia berdepan risiko tidak memiliki pekerjaan selepas menamatkan pengajian.

“Saya telah bercakap dengan lebih 400 guru dan majoriti mereka keliru tentang realiti semasa berkenaan bidang pekerjaan yang mungkin tidak lagi relevan atau wujud dalam tempoh tiga atau lima tahun akan datang.

“Sebab itu kementerian bersedia dengan senarai pekerjaan yang dikategorikan kritikal pada masa depan untuk diedarkan kepada semua sekolah selewat-lewatnya akhir Disember ini,” katanya kepada pemberita selepas Majlis Anugerah Tangan Emas Perdana Menteri 2019, semalam.
DAPAT PANDUAN DARI PELBAGAI SYARIKAT TERBAIK

Kula Segaran berkata proses menyenarai bidang pekerjaan itu disediakan dengan kerjasama Bank Dunia, Pertubuhan Buruh Antarabangsa (ILO), Institut Maklumat dan Analisis Pasaran Buruh (Iimia) serta Talent Corp.
Beliau berkata pandangan daripada empat entiti berkaitan bidang pekerjaan tersebut diambil sebagai panduan dan kemudiannya diolah mengikut keadaan semasa di negara ini sebelum diedarkan. Ditanya apakah pekerjaan yang berada dalam senarai tersebut, Kula Segaran membayangkan ia bukan bidang pekerjaan terkenal tetapi memberi pulangan wang yang banyak kepada mereka yang terlibat di dalamnya.
“Ledakan IR 4.0 (Revolusi Industri 4.0), memungkinkan 30% pekerjaan sedia ada ketika ini tidak lagi relevan pada masa akan datang, bermakna pelajar dan ibu bapa perlu diberi panduan agar lebih bersedia menghadapinya,” katanya.
Sumber : Free Malaysia Today


Sekolah Akan Mula Dibuka Pada 24 Jun Untuk Pelajar SPM, STPM

Kementerian Kesihatan Malaysia (KPM) telah mengadakan mesyuarat bersama Kementerian Pendidikan Malaysia (KPM) bagi membincangkan tempoh sesuai untuk membuka semula sekolah. Ketua Pengarah Kesihatan, Datuk Dr Noor Hisham Abdullah bagaimanapun berkata, ibu bapa akan dimaklumkan dua minggu lebih awal sebelum sekolah dibuka bagi membolehkan persiapan dilakukan.
Menurutnya, pembukaan semula sesi persekolahan itu akan melibatkan penugasan semua guru seperti biasa di sekolah yang terbabit.

SEKOLAH AKAN DIBUKA PADA RABU 24 JUN 2020

Menteri Pendidikan, Dr. Mohd Radzi Md Jidin hari ini mengumumkan bahawa sekolah akan dibuka untuk pelajar yang bakal menduduki peperiksaan pada 24 Jun 2020.

Fokus pembukaan sekolah adalah kepada pelajar yang akan menduduki peperiksaan seperti SPM, STPM, STAM, SVM dan peperiksaan antarabangsa dan secara berperingkat. Antara langkah persediaan yang pihak sekolah perlu lakukan adalah pemeriksaan suhu badan sebelum masuk ke dalam kawasan sekolah, waktu rehat secara berperingkat dan penyediaan makanan secara ‘bungkus’ oleh pihak kantin.

Selain itu, KPM telah menyediakan garis panduan dan gerak kerja yang perlu dipatuhi di setiap sekolah termasuklah semua institusi yang berdaftar dengan Kementerian Pendidikan Malaysia.


Mulai 2019, Kuota 60% Sekolah Berasrama Penuh (SBP) Untuk Golongan Berpendapatan Rendah

Pengambilan pelajar ke Sekolah Berasrama Penuh (SBP) mulai sesi kemasukan 2019 akan memberi lebih peluang kepada anak-anak daripada keluarga B40 dengan jangkaan penawaran kepada golongan tersebut sehingga 60 peratus daripada keseluruhan penempatan.
Kementerian Pendidikan (KPM) berkata mulai tahun 2019, pihaknya memutuskan untuk mengembalikan semula semangat SBP iaitu membantu pelajar-pelajar berpotensi golongan B40, selari dengan dasar kerajaan baharu untuk terus membantu golongan kurang berada memperoleh kemudahan pendidikan berkualiti.

“Justeru itu, pengambilan kali ini akan memberi lebih banyak peluang kepada anak-anak keluarga B40 sama ada dari kawasan luar bandar, miskin kota dan anak-anak anggota beruniform,” katanya dalam kenyataan hari ini.

Peluang Semaksimum Mungkin Bagi Kelompok B40 Ditawarkan Ke SBP
Bagaimanapun, kementerian berkata penawaran ke Tingkatan 1 (2019) juga mengambil kira beberapa faktor lain seperti pemilihan SBP oleh pemohon, kapasiti enrolmen sesebuah SBP, jantina dan lokaliti pemohon.

Katanya untuk pengambilan 2019, KPM telah menerima sebanyak 77,487 permohonan kemasukan ke SBP dan daripada jumlah ini, 21,841 telah dikenal pasti melepasi syarat-syarat asas kelayakan.
KPM berkata antara syarat kelayakan adalah

warganegara Malaysia,
mencapai tahap pencapaian minimum dalam Ujian Pencapaian Sekolah Rendah (UPSR),
menduduki dan mencapai aras toleransi (65 peratus) dalam Ujian Kemasukan Sekolah Berasrama Penuh (UKSBP) dan
mencapai merit Pentaksiran Aktiviti Jasmani, Sukan dan Kokurikulum (PAJSK) dan Psikometrik.

“KPM memberi komitmen untuk memastikan murid daripada kelompok B40 diberi peluang semaksimum mungkin bagi mendapat pendidikan yang lebih teratur dalam persekitaran kondusif seperti yang berupaya ditawarkan di SBP,” katanya.

Siapakah Golongan B40?
Golongan B40 merujuk kepada kumpulan isi rumah berpendapatan 40% terendah (Bottom 40%) merujuk kepada isi rumah berpendapatan purata bawah RM 3000.
Kategori ini telah diperkenalkan dan ditafsirkan oleh Jabatan Statistik Negara menerusi kajian yang telah dilakukan mereka selama ini. Berdasarkan dapatan yang terkini, golongan dan kumpulan ini meliputi sejumlah 40 peratus daripada keseluruhan 31 juta penduduk di Malaysia hari ini.
*Sumber Berita: Bernama